ROMĂNIA                                                                                                                                                                                             PRIMAR                         
MUNICIPIUL TIMIŞOARA
SERVICIUL  ŞCOLI-SPITALE                                                                                                                                                                        
Nr. SC2018-

RAPORT DE SPECIALITATE

     privind  aprobarea organizării şi funcţionării reţelei şcolare a unităţilor de învăţământ
preuniversitar de stat şi privat din  Municipiul Timişoara,
pentru anul şcolar 2018-2019


    Având în vedere Expunerea de motive a Primarului Municipiului Timişoara şi Proiectul de hotărâre privind  aprobarea organizarii şi funcţionării reţelei şcolare a unităţilor de învăţământ preuniversitar de stat şi privat din  Municipiului Timişoara, pentru anul şcolar 2018-2019.
Legea educatiei nationale  nr. 1/2011, actualizată, prevede la art.19,alin (4):
’’Pentru asigurarea accesului egal la educaţie şi formare profesională, autorităţile administraţiei publice locale, în baza avizului conform al inspectoratelor şcolare, aprobă organizarea, funcţionarea şi, după caz, dizolvarea unor structuri de învăţământ, fără personalitate juridică - ca părţi ale unei unităţi de învăţământ cu personalitate juridică - şi subordonate aceluiaşi ordonator principal de credite, în condiţiile legii.’’
      Totodată la art.61 alin.(1) şi alin.(2) se prevede:’’(1) Reţeaua şcolară este formată din totalitatea unităţilor de învăţământ acreditate, respectiv autorizate provizoriu.
(2) Reţeaua şcolară a unităţilor de învăţământ de stat şi particular preuniversitar se organizează de către autorităţile administraţiei publice locale, cu avizul conform al inspectoratelor şcolare. Pentru învăţământul special liceal şi special postliceal, reţeaua şcolară se organizează de către consiliul judeţean, respectiv de către consiliile locale ale sectoarelor municipiului Bucureşti, cu consultarea partenerilor sociali şi cu avizul conform al Ministerului Educaţiei Naţionale’’.
Organizarea reţelei școlare prin arondarea unor instituţii de învăţământ, are ca scop crearea unui sistem de învăţământ organizat, administrat și finanţat corespunzător, în vederea asigurării calităţii procesului instructiv-educativ, accesului liber și egal al tuturor copiilor la actul educaţional și adecvarea ofertei educaţionale la nevoile beneficiarilor direcţi și indirecţi. 
     Arondarea instituţiilor de învăţământ nu trebuie să producă dezechilibre și distorsiuni în organizarea, conducerea și susţinerea unităţilor de învăţământ, ci dimpotrivă, crearea unor instituţii puternice, cu un număr mai mare de elevi și preșcolari, care să  asigure o susţinere financiară proprie și pe termen lung.
 Ordinul 5472/07.11.2017 al Ministerului Educaţiei Naţionale pentru aprobarea Metodologiei privind fundamentarea cifrei de şcolarizare pentru învăţământul preuniversitar de stat,  evidenţa efectivelor  de preşcolari şi elevi şcolarizaţi în unităţile de învăţâmânt particular, precum şi emiterea avizului conform în vederea organizării reţelei unităţilor de învăţământ preuniversitar  pentru anul 2018-2019,  prevede:
  „Art. 22 (1) Organizarea reţelei şcolare a unităţilor de învăţământ preuniversitar de stat şi privat se realizează  prin hotărâre a consiliului local sau după caz , a consiliului judeţean , cu avizul  conform al Inspectoratului Şcolar/ Ministerul Educaţiei Naţionale, după caz.
     (2) Obţinerea avizului  conform este obligatorie, lipsa acestuia  atrăgând nulitatea  hotărârii consiliului local sau după caz, a consiliului judeţean prin care se aprobă reţeaua şcolară.
     (3) Organizarea reţelei şcolare se realizează, în ordine, cu respectarea următoarelor etape:
    a) realizarea proiectului de reţea şcolară de către consiliul local/consiliul judeţean,de către primar/preşedintele consiliului judeţean, ;
    b) transmiterea proiectului de reţea şcolară de către consiliul local/consiliul judeţean de către primar/preşedintele consiliului judeţean, către Inspectoratul şcolar/Ministerul Educaţiei Naţionaţionale, cu solicitarea de emitere a avizului conform potrivit  prevederilor legale;”

       Prin adresa cu nr.SC 2017-28728/06.12.2017, Primăria Municipiului Timisoara a înaintat Inspectoratului Şcolar Judeţean Timiş proiectul privind propunerea de organizare a reţelei şcolare a unităţilor de învăţământ preuniversitar de stat si privat pentru anul şcolar 2018-2019, aprobat prin HCLMT nr.463/21.11.2017.
       Prin adresa cu nr.SC 2017-28728/06.12.2017 Primăria Municipiului Timisoara a înaintat Inspectoratului Şcolar Judeţean Timiş propunerea reorganizării prin divizare totală a Colegiului Tehnic „Ion Mincu” din Timişoara, aprobat prin HCLMT nr.462/21.11.2017.
 Având în vedere adresa cu nr.15.177/18.12.2017, înregistrată la Municipiul Timişoara sub nr. SC2017-031830/18.12.2017, Inspectoratul Şcolar Judeţean Timiş a transmis Avizul Conform pentru proiectul de reţea şcolară a unităţilor de învăţămant preuniversitar-an şcolar 2018-2019, implicit pentru propunerea de divizare totală a Colegiului Tehnic „Ion Mincu” din Timişoara, ca modalitate de reorganizare a unităţilor de învăţămant preuniversitar care să conducă la organizarea reţelei şcolare pentru anul şcolar 2018-2019.
      Având în vedere adresa cu nr.14.793/14.12.2017, înregistrată la Municipiul Timişoara sub nr. SC2017-031639/15.12.2017, Inspectoratul Şcolar Judeţean Timiş a transmis Avizul Conform privind organizarea/reorganizarea reţelei şcolare a unităţilor de învăţămant preuniversitar de stat si privat, precum şi unităţile de învăţământ conexe pentru anul şcolar 2018-2019, conform anexelor ataşate:
    -Anexa nr.1- pentru unităţile de învaţămant preuniversitar de stat din Municipiul Timişoara;
    -Anexa nr.2a- pentru unităţile de învaţămant privat acreditat din Municipiul Timişoara;   
   - Anexa nr.2b- pentru unităţile de învăţământ privat autorizat din Municipiul Timişoara;
   - Anexa nr.2c- pentru unităţile de învăţământ conexe din Municipiul Timişoara;
   - Anexa nr.2d- pentru Centrul de Excelenţă Judeţul Timiş;
       Având în vedere cele prezentate mai sus, apreciem că proiectul de hotărâre privind aprobarea organizării şi funcţionării reţelei şcolare a unităţilor de învăţământ preuniversitar de stat şi privat din  Municipiul Timişoara, pentru anul şcolar 2018-2019, prevăzută în anexele 1, 2a, 2b, 2c, 2d îndeplineşte  condiţiile  pentru a fi supus dezbaterii Consiliului Local.


p.SEF SERVICIU                                                                     CONSILIER            

